Man met dwelms betrap in Boksburg | Maroela Media
'n 43-jarige man is in Boksburg in hegtenis geneem nadat hy met dwelmmiddels met 'n geraamde straatwaarde van R50 000 betrap is.
"Die misdaadvoorkomingseenheid van die Ekurhuleni-metropolisie het Saterdagaand 'n wenk ontvang," het hoofsuperintendent Wilfred Kgasago, woordvoerder van die Ekurhuleni metropolisie, gesê. "Die beamptes het die verdagte se voertuig voorgekeer en deursoek en 500 mg kat onder die bestuurdersitplek opgespoor."
Kgasago sê nog dwelms is in 'n kluis in die man se motorhuis opgespoor. "Daar was 26 sakkies kat, 17 bottels met verskillende soorte dagga, mushroom in 'n 1 liter houer, 100 ecstasy-tablette, en 500 ml 'e' en 500 ml 'acid'," het hy gesê.